S-355/2019

I

Mál þetta, sem dómtekið var 25. september s.l., höfðaði lögreglustjórinn á Suðurnesjum með ákæru 13. maí 2019 á hendur A-kk-þgf M-kk-þgf G-kk-þgf, kt. 0000000000, Sólavallagötu 26, Reykjanesbæ, fyrir eftirtalin brot;

I.

„fyrir umferðarlagabrot, með því að hafa, laugardaginn 26. janúar 2019, ekið bifreiðinni [...], vestur Reykjanesbraut rétt við Grindavíkurveg, Reykjanesbæ, undir áhrifum ávana og fíkniefna sem bönnuð eru á íslensku yfirráðasvæði (í blóði mældist 100 ng/ml af amfetamíni) og því ekki verið fær um að stjórna bifreiðinni örugglega.

Telst háttsemi þessi varða við 1. mgr., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987.

II. fyrir umferðarlagabrot með því að hafa, eftir að ákærði hafði verið færður á lögreglustöðina við Hringbraut í Reykjanesbæ, vegna atvika þeirra er frá greinir í ákærulið I, ítrekað neitað að gefa þvagsýni vegna rannsóknar málsins.

Telst háttsemi þessi varða við 2. mgr., sbr. 3. mgr. 47. gr. umferðarlaga nr. 50,1987, sbr. 1. mgr. 100. gr. nefndra umferðarlaga.

Þess er krafist að ákærði verði dæmdur til refsingar og til greiðslu alls sakarkostnaðar. Þess er jafnframt krafist að ákærða verði gert að sæta sviptingu ökuréttar, sbr. 1. mgr. 101. gr. og 102. gr. umferðarlaga nr. 50/1987, sbr. lög nr. 44/1993 og lög nr. 66/2006.“

Sama dag var einnig dómtekið mál sem lögreglustjórinn á Suðurnesjum höfðaði með svohljóðandi ákæru 18. júní 2019 á hendur ákærða fyrir;

„umferðarlagabrot, með því að hafa, föstudaginn 19. apríl 2019, ekið bifreiðinni [...], vestur Reykjanesbraut í Innri Njarðvík, Reykjanesbæ, sviptur ökuréttindum og undir áhrifum ávana og fíkniefna sem bönnuð eru á íslensku yfirráðasvæði (í blóði mældist 0,6 ng/ml af tetrahýdrókannabínóli) og því ekki verið fær um að stjórna bifreiðinni örugglega.

Telst háttsemi þessi varða við 1. mgr., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar. Þess er jafnframt krafist að ákærða verði gert að sæta sviptingu ökuréttar, sbr. 1. mgr. 101. gr. og 102. gr. umferðarlaga nr. 50/1987, sbr. lög nr. 44/1993 og lög nr. 66/2006.“

Enn fremur var sama dag dómtekið mál sem lögreglustjórinn á Suðurnesjum höfðaði á hendur ákærða með svohljóðandi ákæru 26. ágúst 2019 fyrir;

„umferðarlagabrot, með því að hafa, sunnudaginn 19. maí 2019, ekið bifreiðinni [...], á Háaleitisbraut, Reykjavík, sviptur ökuréttindum og undir áhrifum ávana og fíkniefna sem bönnuð eru á íslensku yfirráðasvæði (í blóði mældist 1,9 ng/ml af tetrahýdrókannabínóli) og því ekki verið fær um að stjórna bifreiðinni örugglega.

Telst háttsemi þessi varða við 1. mgr., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar. Þess er jafnframt krafist að ákærða verði gert að sæta sviptingu ökuréttar, sbr. 1. mgr. 101. gr. og 102. gr. umferðarlaga nr. 50/1987, sbr. lög nr. 44/1993 og lög nr. 66/2006.“

Tvö fyrstnefndu málinu voru þingfest 27. júní 2019 en hið síðastnefnda 25. september sama ár. Samkvæmt heimild í 1. mgr. 169. gr. laga nr. 88/2008 um meðferð sakamála ákvað dómari að málin skyldu sameinuð og þau dæmd sem eitt mál undir málsnúmerinu S355/2019. Ákærði viðurkenndi skýlaust öll brot sín fyrir dómi og taldi dómari ekki ástæðu til að draga í efa að játning hans væri sannleikanum samkvæm. Var því ákveðið að fara með málið að hætti 164. gr. laga nr. 88/2008, og látið nægja að skírskota til ákæru um málsatvik, sbr. 4. mgr. 183. gr. sömu laga. Krefst ákærði vægustu refsingar sem lög leyfa og að þóknun skipaðs verjanda verði greidd úr ríkissjóði.

II

Í ljósi skýlausrar játningar ákærða telst sannað að hann hafi gerst sekur um þá háttsemi sem hann er sakaður um í fyrrnefndum ákærum og eru brot hans þar réttilega heimfærð til refsiákvæða.

Ákærði er fæddur í [...] og á að baki nokkurn sakaferil. Frá árinu 2010 hefur honum þrisvar sinnum verið gerð refsing vegna aksturs undir áhrifum ávana og fíkniefna, síðast með dómi Héraðsdóms Suðurlands 6. mars 2014, en þá var hann dæmdur í 30 daga fangelsi og sviptur ökurétti ævilangt. Með sama dómi var hann einnig dæmdur til greiðslu sektar fyrir að aka sviptur ökuréttindum. Fram kemur á sakavottorði að dómurinn hafi verið birtur ákærða 10. apríl 2014. Þá segir þar að hann hafi lokið samfélagsþjónustu 28. ágúst 2016.

Samkvæmt gögnum málsins var ákærði sviptur ökuréttindum til bráðabirgða við fyrstu afskipti lögreglunnar af honum, 26. janúar 2019. Við síðari afskipti af honum, 19. apríl og 19. maí 2019, ók hann því sviptur ökuréttindum. Í þinghaldi 25. september 2019 tók sækjandi fram að þau mistök hefðu orðið í kjölfar dóms Héraðsdóms Suðurlands 4. mars 2014, þar sem ákærði var sviptur ökurétti ævilangt, að farist hefði fyrir að skrá þá sviptingu inn í ökuskírteinaskrá. Ákærði hefði því sótt um og fengið ökuskírteini gefið út á árinu 2016, þrátt fyrir ævilanga sviptingu samkvæmt áðurnefndum dómi og í bága við afdráttarlaus fyrirmæli 1. mgr. 106. gr. umferðarlaga nr. 50/1987. Þar sem áðurnefndur dómur 4. mars 2014 var birtur ákærða 10. apríl sama ár breyta þessi mistök engu um ákvörðun viðurlaga í máli þessu, enda mátti ákærða frá þeim tíma vera ljóst að honum yrði ekki veittur ökuréttur að nýju fyrr en í fyrsta lagi að fimm árum liðnum. Þar sem ákærði hefur ítrekað gerst sekur um akstur undir áhrifum ávana og fíkniefna, auk annarra brota sem tilgreind eru í ákærum, þykir refsing hans, með hliðsjón af 77. gr. almennra hegningarlaga nr. 19/1940, hæfilega ákveðin fangelsi í fimm mánuði. Jafnframt verður ævilöng ökuréttarsvipting ákærða áréttuð, sbr. 3. mgr. 101. gr. umferðarlaga nr. 50/1987.

Samkvæmt framlögðum yfirlitum nemur sakarkostnaður lögreglu alls 313.596 krónum. Með hliðsjón af úrslitum málsins og vísan til 1. mgr. 235. gr. laga nr. 88/2008 um meðferð sakamála verður ákærði dæmdur til greiðslu þeirrar fjárhæðar, auk þóknunar til skipaðs verjanda síns, S-kk-ef A-kk-ef S-kk-ef lögmanns, 306.280 krónur, að meðtöldum virðisaukaskatti.

I-kk-nf E-kk-nf héraðsdómari kvað upp dóminn.

Dómsorð:

Ákærði, A-kk-nf M-kk-nf G-kk-nf, sæti fangelsi í fimm mánuði.

Ákærði er sviptur ökurétti ævilangt.

Ákærði greiði 619.876 krónur í sakarkostnað, þar af 306.280 krónur í þóknun til skipaðs verjanda síns, S-kk-ef A-kk-ef S-kk-ef lögmanns.

I-kk-nf E-kk-nf með dómi Héraðsdóms Suðurlands 6. mars 2014, en þá var hann dæmdur í 30 daga fangelsi og sviptur ökurétti ævilangt. Með sama dómi var hann einnig dæmdur til greiðslu sektar fyrir að aka sviptur ökuréttindum. Fram kemur á sakavottorði að dómurinn hafi verið birtur ákærða 10. apríl 2014. Þá segir þar að hann hafi lokið samfélagsþjónustu 28. ágúst 2016.

Samkvæmt gögnum málsins var ákærði sviptur ökuréttindum til bráðabirgða við fyrstu afskipti lögreglunnar af honum, 26. janúar 2019. Við síðari afskipti af honum, 19. apríl og 19. maí 2019, ók hann því sviptur ökuréttindum. Í þinghaldi 25. september 2019 tók sækjandi fram að þau mistök hefðu orðið í kjölfar dóms Héraðsdóms Suðurlands 4. mars 2014, þar sem ákærði var sviptur ökurétti ævilangt, að farist hefði fyrir að skrá þá sviptingu inn í ökuskírteinaskrá. Ákærði hefði því sótt um og fengið ökuskírteini gefið út á árinu 2016, þrátt fyrir ævilanga sviptingu samkvæmt áðurnefndum dómi og í bága við afdráttarlaus fyrirmæli 1. mgr. 106. gr. umferðarlaga nr. 50/1987. Þar sem áðurnefndur dómur 4. mars 2014 var birtur ákærða 10. apríl sama ár breyta þessi mistök engu um ákvörðun viðurlaga í máli þessu, enda mátti ákærða frá þeim tíma vera ljóst að honum yrði ekki veittur ökuréttur að nýju fyrr en í fyrsta lagi að fimm árum liðnum. Þar sem ákærði hefur ítrekað gerst sekur um akstur undir áhrifum ávana og fíkniefna, auk annarra brota sem tilgreind eru í ákærum, þykir refsing hans, með hliðsjón af 77. gr. almennra hegningarlaga nr. 19/1940, hæfilega ákveðin fangelsi í fimm mánuði. Jafnframt verður ævilöng ökuréttarsvipting ákærða áréttuð, sbr. 3. mgr. 101. gr. umferðarlaga nr. 50/1987.

Samkvæmt framlögðum yfirlitum nemur sakarkostnaður lögreglu alls 313.596 krónum. Með hliðsjón af úrslitum málsins og vísan til 1. mgr. 235. gr. laga nr. 88/2008 um meðferð sakamála verður ákærði dæmdur til greiðslu þeirrar fjárhæðar, auk þóknunar til skipaðs verjanda síns, S-kk-ef A-kk-ef S-kk-ef lögmanns, 306.280 krónur, að meðtöldum virðisaukaskatti.

I-kk-nf E-kk-nf héraðsdómari kvað upp dóminn.

Ákærði, A-kk-nf M-kk-nf G-kk-nf, sæti fangelsi í fimm mánuði.

Ákærði er sviptur ökurétti ævilangt.

Ákærði greiði 619.876 krónur í sakarkostnað, þar af 306.280 krónur í þóknun til skipaðs verjanda síns, S-kk-ef A-kk-ef S-kk-ef lögmanns.

I-kk-nf E-kk-nf